Document ID: 32005D0320

KOMISSION PÄÄTÖS,
tehty 21 päivänä huhtikuuta 2005,
Euroopan maatalouden ohjaus- ja tukirahaston (EMOTR) tukiosastosta varainhoitovuonna 2002 rahoitettuja menoja koskevien, eräiden Saksan, Kreikan, Espanjan, Ranskan, Italian, Portugalin ja Yhdistyneen kuningaskunnan maksajavirastojen tilien tarkastamisesta ja hyväksymisestä
(tiedoksiannettu numerolla K(2005) 1210)
(Ainoastaan englannin-, espanjan-, italian-, kreikan-, portugalin- ranskan- ja saksankieliset tekstit ovat todistusvoimaisia)
(2005/320/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 7 artiklan 3 kohdan,
on kuullut rahastokomiteaa,
sekä katsoo seuraavaa:
(1)
Komissio hyväksyi Euroopan maatalouden ohjaus- ja tukirahaston (EMOTR) tukiosastosta varainhoitovuonna 2002 rahoitettuja jäsenvaltioiden menoja koskevien tilien tarkastamisesta ja hyväksymisestä 7 päivänä toukokuuta 2003 tehdyllä päätöksellä 2003/313/EY (2) kaikkien maksajavirastojen tilit lukuun ottamatta Saksan Baden-Württemberg- ja Bayern-Umwelt -maksajavirastojen, Espanjan Islas Baleares- ja La Rioja -maksajavirastojen, Kreikan OPEKEPE-maksajaviraston, Ranskan SDE-, OFIVAL-, ONIC-, ONIFLHOR-, ONILAIT-, ODEADOM-, FIRS- ja ONIVINS-maksajavirastojen, Italian ARTEA-maksajaviraston ja Lombardian alueen maksajaviraston, Portugalin IFADAP-maksajaviraston ja Yhdistyneen kuningaskunnan NAWAD-maksajaviraston tilejä.
(2)
Koska Saksa, Kreikka, Espanja, Ranska, Italia, Portugali ja Yhdistynyt kuningaskunta ovat toimittaneet uusia tietoja ja lisätarkastuksia on tehty, komissio voi nyt tehdä päätöksen asianomaisten maksajavirastojen ehdotettujen tilien todenperäisyydestä, täydellisyydestä ja tarkkuudesta.
(3)
Saksan, Kreikan, Espanjan, Ranskan, Italian, Portugalin ja Yhdistyneen kuningaskunnan asianomaisten maksajavirastojen tilien tarkastamisen ja hyväksymisen yhteydessä komission on otettava huomioon määrät, jotka on jo maksettu Italialle ja Yhdistyneelle kuningaskunnalle ja jotka on jo pidätetty Saksalta, Kreikalta, Espanjalta, Ranskalta, Italialta ja Portugalilta päätöksen 2003/313/EY perusteella.
(4)
Asetuksen (EY) N:o 1258/1999 7 artiklan 3 kohdan sekä asetuksen (ETY) N:o 729/70 soveltamista koskevista yksityiskohtaisista säännöistä EMOTR:n tukiosaston tilien tarkastamisen ja hyväksymisen osalta 7 päivänä heinäkuuta 1995 annetun asetuksen (EY) N:o 1663/95 (3) 7 artiklan 1 kohdan mukaisesti tämä kirjanpitotietojen perusteella tehty päätös ei rajoita komission mahdollisuutta tehdä myöhemmin päätöksiä, joilla jätetään yhteisörahoituksen ulkopuolelle menot, joita ei ole toteutettu yhteisön sääntöjen mukaisesti,
ON TEHNYT TÄMÄN PÄÄTÖKSEN:
1 artikla
Tällä päätöksellä tarkastetaan ja hyväksytään Saksan Baden-Württemberg- ja Bayern-Umwelt -maksajavirastojen, Espanjan Islas Baleares- ja La Rioja -maksajavirastojen, Kreikan OPEKEPE-maksajaviraston, Ranskan SDE-, OFIVAL-, ONIC-, ONIFLHOR-, ONILAIT-, ODEADOM-, FIRS- ja ONIVINS-maksajavirastojen, Italian ARTEA-maksajaviraston ja Lombardian alueen maksajaviraston, Portugalin IFADAP-maksajaviraston ja Yhdistyneen kuningaskunnan NAWAD-maksajaviraston tilit EMOTR:n tukiosastosta varainhoitovuonna 2002 rahoitettujen menojen osalta.
Asianomaisilta jäsenvaltioilta tämän päätöksen nojalla perittävät tai niille maksettavat määrät vahvistetaan liitteessä.
2 artikla
Tämä päätös on osoitettu Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Italian tasavallalle, Portugalin tasavallalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 21 päivänä huhtikuuta 2005.

Labels: 2
18
15
4